

**REPUBLIKA HRVATSKA**

**GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel komunalnog redarstva, Sigetje 2**

**KLASA: UP/I-363-04/21-16/62**

**URBROJ: 251-10-81-3/017-22-8**

Zagreb, 13.9.2022.

Komunalni redar Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u predmetu uklanjanje ruševine zgrade na k.č.br. 1748/3, k.o. Peščenica, u Zagrebu, Doljani 1, suvlasništvo Klobučar Štefice, Zagreb, Livadarski put 10 i Culi Franje, Zagreb, Livadarski put 10, temeljem članka 34. stavka 1. Zakona o općem upravnom postupku ( Narodne novine broj: 47/09 i 110/2021 ), donosi

Z A K L J U Č A K

1. Suvlasnicima Klobučar Štefici, Zagreb, Livadarski put 10 i Culi Franji, Zagreb, Livadarski put 10, kojih je prebivalište odnosno boravište nepoznato, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će suvlasnike u postupku uklanjanja ruševine zgrade na k.č.br. 1748/3, k.o. Peščenica, u Zagrebu, Doljani 1, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Očevidom dana 27.3.2021. godine, u 11,05 sati, utvrđeno je da se na k.č.br. 1748/3, k.o. Peščenica, u Zagrebu, Doljani 1, nalazi ruševina zgrade, prizemnica, površine 116,00 m2, oštećenih zidova izgrađenih od cigle, oštećenog pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 7020, k.o. Grad Zagreb, utvrđeno je da su suvlasnici zemljišta na kome se zgrada nalazi Klobučar Štefica, Zagreb, Livadarski put 10 i Culi Franjo, Zagreb, Livadarski put 10.

Uvidom u dopis MUP-a, KLASA: 220-01/21-02/864, URBROJ: 511-01-202-21-2 VB od 27.1.20121. godine, utvrđeno je da u zbirci podataka o prebivalištu i boravištu ima više osoba osobnog imena Klobučar Štefica i Culi Franjo, da isti nikada nisu imali prijavljeno prebivalište na adresi Livadarski put 10 u Zagrebu, te da je Božidar Jovanović imao prijavljeno prebivalište na adresi Doljani 1, u Zagrebu do 29.4.2017. kada je s navedene adrese odjavljen kao umrla osoba.

Na zahtjev ovog Ureda tvrtka INSTO CENTAR d.o.o., Zagreb, Vladimira Varićaka 4, Anđelko Vujeva dipl.ing.građ., stalni sudski vještak za graditeljstvo i procjenitelj nekretnina, dostavila je STRUČNO MIŠLJENJ SUDSKOG VJEŠTAKA O STANJU RUŠEVNOSTI ZGRADE na k.č.br. 1748/3, k.o. Peščenica, u Zagrebu, Doljani 1, suvlasnika Klobučar Štefice, Zagreb, Livadarski put 10 i Culi Franje, Zagreb, Livadarski put 10, kojih je prebivalište i boravište nepoznato, u kome se navodi:

Temeljem uvida u zatečeno stanje koje je nastalo opažanjem vidljivih sklopova kuća i kako sam naprijed naveo zaključujem da kuće ne zadovoljavaju temeljne zahtjeve za građevinu sukladno zakonskim odredbama i u zatečenom stanju nisu prikladne za uporabnu sukladno svojoj osnovnoj namjeni te dajem mišljenje:

"MIŠLJENJA SAM DA ZGRADE (KUĆE) ISPUNJAVAJU UVJETE ZA

UKLANJANJE - RUŠENJE".

Dana 13.9.2022. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika suvlasnicima zemljišta na k.č.br. 1748/3, k.o. Peščenica, u Zagrebu, Doljani 1.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 1. Zakona o općem upravnom postupku propisano je da će službena osoba zaključkom odrediti privremenog zastupnika stranci kojoj prebivalište, boravište ili sjedište nije poznato, a koja nema opunomoćenika, kada se neka radnja u postupku treba hitno poduzeti.

Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

S obzirom da se iz navedenog dopisa MUP-a ne može odrediti prebivalište niti boravište suvlasnika zemljišta na kome se nalazi ruševina zgrade, a da se radi o ruševini zgrade koju je potrebno hitno ukloniti, sukladno članku 34. stavku 1. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.